|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | Ministarstvo pravde |
| NAZIV PROPISA | Nacrt zakona o izmjenama i dopunama Krivičnog zakonika Crne Gore |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Potreba donošenja Nacrta zakona o izmjenama i dopunama Krivičnog zakonika Crne Gore, zasnovana je na više razloga. Naime, ovim Nacrtom zakona će se izvršiti usklađivanje sa preporukama Komiteta Savjeta Evrope za evaluaciju primjene mjera za sprečavanje pranja novca i finansiranja terorizma - Manival (MONEYVAL), koje su od posebnog značaja za usklađenost nacionalnog okvira po pitanju Direktiva EU i standarda Savjeta Evrope u dijelu definicija i obilježja krivičnih djela iz oblasti pranja novca i finasiranje terorizma.Ministarstvo pravde kontinuirano prati implementaciju Krivičnog zakonika Crne Gore, prati potrebe društvenog ambijenta i uvažava inicijative i predloge za izmjenu koji pristižu na njegovu adresu. Posebna pažnja posvećuje se unapređenju krivičnog zakonodavstva u dijelu njegove harmonizacije sa relevantnim evropskim i međunarodnim standardima. Predstavnici Ministarstva pravde su članovi većeg broja komiteta SE i UN-a koji se bave krivičnim pravosuđem, i na taj način direktno učestvuju u radu samih komiteta i odbrani izvještaja o ostvarenom napretku Crne Gore u ovoj oblasti. Sugestije i predlozi koji dolaze iz pravosuđa i stručne javnosti u pogledu potrebe određenih intervencija u Krivičnom zakoniku takođe su našle mjesto u Nacrtu zakona. Opravdano je dalje unapređivanje određenih rješenja, usklađivanje sa drugim propisima i otklanjanje eventualnih neusklađenosti.  Problemi su prepoznati preporukama Komiteta Savjeta Evrope za evaluaciju primjene mjera za sprečavanje pranja novca i finansiranja terorizma - Manival (MONEYVAL) a koji se odnose na to da krivično djelo Pranje novca (PN) treba da bude kriminalizovano u skladu sa Bečkom konvencijom i Konvencijom iz Palerma (vidjeti Član 3(1)(b)&(c) Bečke konvencije i Član 6(1) Konvencije iz Palerma). Naime, izmjenom stava 2 člana 268 Pranje novca na ovaj način će obuhvatili i radnju pomaganja „svakom licu“ koje je umiješano u izvršenje predikatnog krivičnog djela, a u cilju sprječavanja izbjegavanja njegove odgovornosti za učinjeno krivično djelo kao i kod krivičnog djela Finansiranje terorizma kojim bi trebalo da se obuhvate finansiranje putovanja fizičkih lica koja putuju u državu koja nije država njihovog prebivališta ili državljanstva, u svrhu izvršenja, planiranja ili pripreme za, ili učešća u, terorističkim aktima ili pružanja ili pohađanja obuke za izvršenje terorističkog akta. Iako na prvi pogled izgleda kao tehnička dopuna ovog člana, suštinski mijenja stav 1 ovog člana. Naime, ovom izmjenom inkriminisane su pripremne radnje za izvrsenje krivičnih djela iz čl. 164, 337, 340, 341, 342, 343, 447, 447a, 447b, 447c, 447d, 448, 449 i 449b ovog zakonika.  Kao jedan od problema u vezi postojećih zakonskih odredbi javlja se i to da u članu 244a stav 1 Krivičnog zakonika Crne Gore, nijesu obuhvaćenje sve situacije koje se dešavaju u praksi, jer je moguće da se učinici ovog krivičnog djela ne dogovaraju samo o ishodu takmičenja već i o ishodu određenih djelova takmičenja. Od vremena uvođenja ovog krivičnog djela u Krivičnog zakonika Crne Gore, u velikoj mjeri se promijenila ponuda igara na koje se moguće kladiti u kladionicama, pa se sada u ponudi istih nalaze i igre kao npr.: broj faulova, broj kornera, broj žutih kartona, broj crvenih kartona, početni udarac na meču, broj poena, broj skokova i dr., u vezi sa kojima može doći do dogovaranja, a radi pribavljanja imovinske koristi, pri čemu se ovako dogovaranje nije moglo podvesti pod trenutni zakonski opis “ishod sportskog ili drugog takmičenja”.  Pod oštećenim subjektima mogu se smatrati žrtve krivičnih djela u vezi sa dječijom prostitucijom i krivična djela u vezi sa dječijom pornografijom te činjenicu da se radi o specifičnim krivičnim djelima u kojima žrtvama treba obezbijediti posebnu zaštitu i mogućnost da mogu očekivati procesuiranje učinilaca u bilo kom trenutku, nezavisno od opštih rokova zastare, i nezavisno od okolnosti što zastarijevanje krivičnog gonjenja za djela učinjena na štetu djeteta ne teče dok dijete ne navrši 18 godina života, a zbog okolnosti da ovakva djela posebno pogađaju djecu kao žrtve, čini potrebnim propisati nezastarivost za secifična krivična djela protiv polne slobode učinjena na štetu djeteta.  Bez izmjene i dopuna Krivičnog zakonika Crne Gore (“status quo” opcija) žrtvama se ne bi obezbijedila posebna zaštita i mogućnost procesuiranja učinilaca u bilo kom trenutku, nezavisno od opštih rokova zastare, i nezavisno od okolnosti zastarijevanje krivičnih gonjenja za djela učinjena na štetu djeteta, ne bi se ispunile preporuke Komiteta Savjeta Evrope za evaluaciju primjene mjera za sprečavanje pranja novca i finansiranja terorizma - Manival (MONEYVAL), te se korekcijama ne bi otklonili problemi u praksi. Na osnovu svega navedenog bilo je neophodno otkloniti definisane probleme izmjenom zakonodavnog okvira. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Ciljevi koji je postignuti ovim Nacrtom zakona jesu sljedeći: žrtvama se obezbjeđuje posebna zaštita i mogućnost procesuiranja učinilaca u bilo kom trenutku, nezavisno od opštih rokova zastare, i nezavisno od okolnosti zastarijevanje krivičnih gonjenja za djela učinjena na štetu djeteta, takođe, ovim nacrtom su ispunjene preporuke Komiteta Savjeta Evrope za evaluaciju primjene mjera za sprečavanje pranja novca i finansiranja terorizma - Manival (MONEYVAL), i otkonjeni su prepoznati problemi u praksi.  Obaveza donošenja Zakona o izmjenama i dopunama Krivičnog zakonika proizilazi iz Programa rada Vlade za 2024. godinu. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Donošenjem ovog zakona uticalo bi se na posebnu zaštitu žrtve i mogućnost procesuiranja učinilaca u bilo kom trenutku, nezavisno od opštih rokova zastare, i nezavisno od okolnosti zastarijevanje krivičnih gonjenja za djela učinjena na štetu djeteta, takođe ispunjenje preporuka Komiteta Savjeta Evrope za evaluaciju primjene mjera za sprečavanje pranja novca i finansiranja terorizma - Manival (MONEYVAL), kao i otklanjanja problem koji su prepoznati u praksi.  Opcija donešenje zakona je preferirana opcija u pogledu prevencije određenih ljudskih ponašanja uz očekivanje da će se određeni članovi društva uzdržati od vršenja ponašanja koja su proglašena krivičnim djelima. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Donošenjem zakona uticaće na prevenciju u pogledu određenih ljudskih ponašanja uz očekivanje da će se određeni članovi uzdržati od vršenja ponašanja koja su proglašena krivičnim djelima.  Donošenjem zakona neće se stvoriti troškovi građanima i privredi.  Donošenjem ovog zakona neće se stvoriti administrativna opterećenja i biznis barijere.  Donošenjem ovog zakona neće se stvoriti opterećenja novih privrednih subjekata na tržištu i tržišna konkurencija. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju ovog zakona iz Budžeta nije potrebno obezbjeđivati dodatna sredstva.  Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda.  Za implementaciju ovog zakona ne proizilaze međunarodne finansijske obaveze.  Za implementaciju ovog zakona nijesu neophodna finansijska sredstva obezbijeđena u budžetu za tekuću fiskalnu godinu, odnosno za narednu fiskanu godinu.  Nije predviđeno donošenje podzakonskih akata iz kojih će proisteći finansijske obaveze.  Implementacijom ovog zakona neće se ostvariti prihod za budžet Crne Gore.  Kada je u putanju metodologija obračuna finansijskih izdataka/prihoda, radi se o krivično materijalnom pravu koje proglašava određena ljudska ponašanja krivičnim djelima istovremeno predviđajući za njih kaznu, odnosno neku drugu krivičnu sankciju. Njegov cilj jeste da se deluje na ponašanje čovjeka. Društvo putem krivičnog prava izražava svoje očekivanje da će se njegovi članovi uzdržati od vršenja ponašanja koja su proglašena krivičnim djelima.  Nisu postojali problemi u preciznom obračunu finansijskih izdataka/prihoda budući da je cilj Nacrta zakona generalna prevencija odnosno uticanje na druge da ne čine krivična djela. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| U izradi propisa korišćena je eksterna ekspertska podrška.  Ministarstvo pravde formiralo je Radnu grupu za izradu Nacrta zakona o izmjenama i dopunama Krivičnog zakonika Crne Gore sastavljenu od predstavnika sudstva, Državnog tužilaštva, Ministarstva unutrašnjih poslova, Uprave policije i Advokatske komore Crne Gore. Radna grupa dobila je podršku međunarodnog eksperta prof. dr Zorana Stojanovića. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Nema potencijalnih prepreka za sprovođenja ovog zakona.  Glavni indikatori prema kojima će se mjeriti ispunjenje ciljeva jeste broj izrečenih kazni.  Za monitoring propisa je nadležno Ministarstvo pravde. | |
|  | |

Podgorica, 26.02.2024. godine

**MINISTAR,**

**Andrej Milović, s.r.**